Lolland-Falsters Stifts-Tidende, 1847-06-24
Jndenlandske Efterretninger. Over Udfaldet af Stændervalgene i Østiftern. leverer "Fædrelandet en Udsigt, der slutter med følgende Bemærkninger: "Da mange af de Nyvalgte ikke hidtil have tilbagelagt noget offentlig Liv og flere af dem ved endog ere aldeles ubekjendte Mænd udenfor deres Valgdistriet, saa er det navnlig for det Tilfælde, at en større Deel af de Deputerede skulle være forhindrede fra at møde, og saaledes de tilsvarende Suppleanter rykke op, ikke let forud at danne sig nogen bestemt Forestilling om Forsamlingens Physiognomi. Hvad der gjør dette endmere vanskeligt, er, at de 8 kongelige Pladser (4 Grund ciere, 2 Geistlige, 1 for Universitetet og 1 for Færøerne) endnu ikke ere besatte, og hvorvel det er sandsynligt nok, at disse ville blive overdragne Mænd, hvis politiske Mening Regjeringen troer nogenlunde i Overeensstemmelse med sit System, saa at man vil gjøre klogest i at regne 8 conservative Stemmer for disse, saa var det dog muligt at der enten ved Feiltagelse eller ved Omstændighedernes Tvang kunde blive udnævnt en og anden Mand, der ikke blot kom til at indtage en selvstændig Stilling, men ogsaa til at udøve megen Jndflydelse i Stændersalen, saaledes som det alt har været Tilfældet med Universitetets tvende hidtidige Repræsentanter, Schouw og Larsen især med den første. Heller ikke er det let nu at forudsige, hvorledes Stemmerne ville deele sig under de nye Spørgsmaal, som sandsynligviis i det indeværende Sexenning ville komme paa Bane; det er under vor almindelige Mangel paa politisk Fordannelse og paa udprægede Characterer desværre meer end sandsynligt, at En og Anden, som nu regnes til Fremskridtspartiet, vil geraade i Modsigelse med sig selv, hvorimod det mulig kan hænde en og anden af Modpartiet, at han nolens volens kommer til at stride for den gode Sag. Men slaae vi, for dog at anstille en Sandsynlighedsberegning, saavidt den kan gjøres, en Streg over de 17 Godseier-Deputerede, om ogsaa en Enkelt blandt dem mulig endnu kan hælde lidt til vore Anskuelser, og fradrage fremdeles de 8 kongelige, samt 2 Kjøbstadsdeputerede, og af de mindre Landeiendomsbesiddere det ene fyenske District samt det ubekjendte bornholmske, saa beholde vi tilbage 39, som vel i Almindelighed maae ansees stemte for politiske og sociale Fremskridt. Men antages det nu, at disse 39 besætte Præsidentstolen med een af deres Midte, saa bliver der kun 38 tilbage, hvilket, da Forsamlingen bestaaer af 68 Medlemmer, visselig en en svag Majoritet, især da den er bygget paa tvende ikke meget sikkre Forudsætninger, den ene, at samtlige eller dog de allerfleste Deputerede skulle give Møde, uden at nogen synderlig Oprykning af Suppleanter finder Sted den anden, at Majoriteten skulde underordne sine individuelle Anskuelser og Tilbøieligheder under almindelig Grundsætninger og bevæge sig som et afsluttet og fast organisk Hele. Denne Oversigt meddele vi derfor netop for at lægge de Deputerede, der ville noget Alvorligt, paa Hjerte, at de i Tide vel bør overveie, hvorledes de skulle indrette deres Forhold i Stænderne, dersom de ville vente at udrette Noget, og at de navnlig bør træffe Aftale og Overeenskomst med de Mænd, de antage for Meningsfæller, om de Hovedanliggender, hvorom Kræfterne nødvendig maae forenes.